El nou Centre Especialitzat d'Atenció a Majors del Port de Sagunt ja compta amb una proposta d'adjudicació de les obres
21 de febrer 2025

![](/media/ns2hipu4/economato-6-_c.jpg?width=850&height=566.6666666666666)

Fotografia de arxiu

El contracte d'obres per a convertir l'antic economat d'AHM al Port de Sagunt en un Centre Especialitzat d'Atenció a Majors i Centre de Dia ja compta amb una proposta d'adjudicació per un import de 3.902.034 euros.

Després de la valoració de les propostes per part de la Generalitat Valenciana, l'empresa Llop Proyectos Integrales SL ha obtingut la major puntuació, per la qual cosa es proposa com a adjudicatària del contracte d'obres.

“És un pas molt important. Estem molt satisfets que s'estiguen complint els temps previstos. Ara només queda esperar que l'obra comence com més prompte millor”, ha expressat l'alcalde de Sagunt, Darío Moreno. “El treball conjunt entre Ajuntament i Conselleria ha donat els seus fruits i ens ha permés desbloquejar un projecte molt important per dos raons. La primera, perquè és un espai necessari per a la correcta atenció de les persones majors. La segona, perquè recuperem un edifici de gran valor sentimental i històric per al Port de Sagunt”, ha afirmat.

![](/media/qchkkrfr/economato-1.jpg?width=850&height=566.6666666666666)

Fotografia d'arxiu

**Remodelació integral de l'Antic Economat d'AHM**

La iniciativa, amb un període d'execució de 18 mesos, inclourà una remodelació completa de l'edifici per a dotar d'accessos diferenciats al Centre de Dia, que se situarà en la planta baixa, i al CEAM, que ocuparà la planta primera. Així mateix, es construiran dos patis centrals coberts, es modificaran les escales i s'instal·larà un nou ascensor.

Pel que fa al Centre de Dia, en la planta baixa, comptarà amb menjador, sala multiusos, sales d'atenció mèdica, psicològica i rehabilitació, banys, recepció, despatxos d'administració i direcció i una zona de servicis generals, que inclou, entre altres, la cuina, el magatzem o els vestuaris.

Respecte al CEAM, en la planta primera, les obres donaran lloc a una àrea de tractaments i cures, podologia, psicologia i rehabilitació; i una àrea de teràpia i activitats, amb sales d'usos múltiples. Així mateix, es construiran espais de servicis generals, a més de lavabos.

*   [](http://www.facebook.com/sharer.php?u=https://aytosagunto.es/va/actualitat/el-nou-centre-especialitzat-d-atencio-a-majors-del-port-de-sagunt-ja-compta-amb-una-proposta-d-adjudicacio-de-les-obres/ "Facebook")
*   [](http://twitter.com/share?url=https://aytosagunto.es/va/actualitat/el-nou-centre-especialitzat-d-atencio-a-majors-del-port-de-sagunt-ja-compta-amb-una-proposta-d-adjudicacio-de-les-obres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-nou-centre-especialitzat-d-atencio-a-majors-del-port-de-sagunt-ja-compta-amb-una-proposta-d-adjudicacio-de-les-obres/ "Linked In")
*   [](mailto:?body=https://aytosagunto.es/va/actualitat/el-nou-centre-especialitzat-d-atencio-a-majors-del-port-de-sagunt-ja-compta-amb-una-proposta-d-adjudicacio-de-les-obres/)